Sohodolli

është një fshat në komunën e Kastriotit rreth 6,2 km nga qyteti i Peshkopisë. Afërsia me qytetin dhe rruga e asfaltuar i kanë dhënë zhvillim fshatit dhe gjithë zonës. Me vënien në funksion të rrugës së Arbrit, e cila lidh Peshkopinë me Tiranën, fshati u bë i aksesueshëm edhe nga turistët vendas dhe të huaj. 

Fshati ndahet ne dy njësi: Sohodoll i Madh dhe Sohodoll i Vogël.

 Gjeografia 
Jashtë zonave të banuara, ndërmjet Sohodollit dhe fshatit Brest i sipërm, gjendet Liqeni Artificial i Sohodollit.

 Demografia 
Me një popullsi prej rreth 900 banorësh Sohodolli është një ndër fshatrat më të mëdhenj të qarkut të Dibrës.

 Ekonomia 
Fshati ka infrastrukturë të mirë dhe ofron shumë facilitete të jetës së përditshme: një shkollë fillore, një qendër shëndetësore ambulante, dy dyqane ushqimore, një bar kafe, një qendër sportive, dhe dy bujtina. 

 Historia 
Shkolla e Sohodollit u krijua ne vitin 1916. Arsimimi i mesëm mundësohet nga Gjimnazi "Gjergj Kastrioti" në fshatin Kastriot, njëkohësisht edhe qendër e komunës Kastriot.

 Shih dhe këtë 

 Lidhje të jashtme 

Kategoria:Fshatra në Shqipëri